CELEX: 62017TN0217
Language: et
Date: 2017-04-03 00:00:00
Title: Kohtuasi T-217/17: 3. aprillil 2017 esitatud hagi – FVE Holýšov I jt versus komisjon

26.6.2017   
            
            
               ET
            
            
               Euroopa Liidu Teataja
            
            
               C 202/20
            
         3. aprillil 2017 esitatud hagi – FVE Holýšov I jt versus komisjon
   (Kohtuasi T-217/17)
   (2017/C 202/35)
   Kohtumenetluse keel: inglise
   
      Pooled
   
   
      Hagejad: FVE Holýšov I s. r. o. (Praha, Tšehhi Vabariik) ja veel 27 hagejat (esindajad: advokaadid A. Reuter, H. Wendt, C. Bürger, T. Christner, W. Schumacher, A. Compes ja T. Herbold)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tunnistada kehtetuks kostja 28. novembri 2016. aasta otsus C(2016) 7827 final (riigiabi SA.40171 (2015/NN) (1) taastuvatest energiaallikatest toodetud elektrienergia kasutamise edendamise kohta Tšehhi Vabariigis; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad seitse väidet.
   
               1.
            
            
               Esimese väite kohaselt on kostja oma 2004. aasta juulis asjaomastele tootmisharu ühendustele saadetud kirjas juba otsustanud, et Tšehhi Vabariigi taastuvenergia edendamise kava ei kujuta endast riigiabi ning kostja on selle otsusega õiguslikult seotud, ta ei ole seda tühistanud ega ole pädev seda tühistama.
            
         
               2.
            
            
               Teise väite kohaselt on rikutud hagejate õiguspäraseid ootusi ja õiguskindlust.
            
         
               3.
            
            
               Kolmanda väite kohaselt ei kujuta asjaomane Tšehhi edendamise kava endast riigiabi.
            
         
               4.
            
            
               Neljanda väite kohaselt sunnib vaidlustatud otsus Tšehhi Vabariiki rakendama liigset kontrollimehhanismi, mis rikub hagejate õiguspäraseid ootusi kava usaldusväärsuse osas.
            
         
               5.
            
            
               Viienda väite kohaselt põhineb vaidlustatud otsus faktivigadel, kuna selles on sedastatud võrguettevõtjate kohustus kanda taastuvenergia kulud üle elektritarbijatele. Tšehhi õigus sellist kohustust ette ei näinud.
            
         
               6.
            
            
               Kuuenda väite kohaselt rikub vaidlustatud otsus EL lepingu artikli 5 lõiget 1 (pädevuse piiramine pädevuse andmise põhimõttega).
            
         
               7.
            
            
               Seitsmenda väite kohaselt põhineb vaidlustatud otsus ilmselgel hindamisveal.
            
         
      (1)  ELT C 69, 2017, lk 2.